CELEX: 31994D0723
Language: ro
Date: 1994-10-26 00:00:00
Title: Decizia Comisiei din 26 octombrie 1994 de modificare a anexei I capitolul 3 la Directiva 92/118/CEE a Consiliului de stabilire a condițiilor de sănătate publică și animală care reglementează schimburile comerciale și importurile în Comunitate de produse care nu intră sub incidența condițiilor menționate, stabilite de normele comunitare speciale prevăzute de anexa A capitolul I din Directiva 89/662/CEE și, în ceea ce privește agenții patogeni, din Directiva 90/425/CEE (Text cu relevanță pentru SEE)

03/Volumul 16
            
            
               RO
            
            
               Jurnalul Ofícial al Uniunii Europene
            
            
               26
            
         31994D0723
   
               L 288/48
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 26 octombrie 1994
   de modificare a anexei I capitolul 3 la Directiva 92/118/CEE a Consiliului de stabilire a condițiilor de sănătate publică și animală care reglementează schimburile comerciale și importurile în Comunitate de produse care nu intră sub incidența condițiilor menționate, stabilite de normele comunitare speciale prevăzute de anexa A capitolul I din Directiva 89/662/CEE și, în ceea ce privește agenții patogeni, din Directiva 90/425/CEE
   (Text cu relevanță pentru SEE)
   (94/723/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 92/118/CEE a Consiliului din 17 decembrie 1992 de stabilire a condițiilor de sănătate publică și animală care reglementează schimburile și importurile în Comunitate de produse care nu intră sub incidența condițiilor menționate, stabilite de normele comunitare speciale prevăzute de anexa A capitolul I din Directiva 89/662/CEE și, în ceea ce privește agenții patogeni, din Directiva 90/425/CEE (1), astfel cum a fost modificată prin Decizia 94/466/CE a Comisiei (2), în special articolul 15 paragraful al doilea,
   întrucât, pe baza experienței dobândite la aplicarea dispozițiilor prevăzute, este necesar să se modifice condițiile aplicabile schimburilor comerciale și de import al pieilor de ongulate nereglementate de Directivele 64/433/CEE și 72/462/CEE; întrucât, prin urmare, este necesar să se reformuleze anexa I capitolul 3 din Directiva 92/118/CEE;
   întrucât măsurile prevăzute de prezenta decizie sunt conforme cu avizul Comitetului permanent veterinar,
   ADOPTĂ PREZENTA DECIZIE:
   Articolul 1
   Capitolul 3 din anexa I la Directiva 92/118/CEE se înlocuiește cu anexa la prezenta decizie.
   Articolul 2
   Prezenta decizie intră în vigoare la 1 decembrie 1994.
   Articolul 3
   Prezenta decizie se adresează statelor membre.
   
      Adoptată la Bruxelles, 26 octombrie 1994.
      
         
            Pentru Comisie
         
         René STEICHEN
         
         
            Membru al Comisiei
         
      
   
   
      (1)  JO L 62, 15.3.1993, p. 49.
   
      (2)  JO L 190, 26.7.1994, p. 26.
   ANEXĂ
   
      „CAPITOLUL 3
      Piei de ongulate (1) nereglementate de Directivele 64/433/CEE și 72/462/CEE și nesupuse unor procese de tăbăcire
      
                  A.
               
               
                  Dispozițiile prezentului capitol nu se aplică:
                  
                              —
                           
                           
                              pieilor de ongulate reglementate de Directivele 64/433/CEE și 72/462/CEE;
                           
                        
                              —
                           
                           
                              pieilor care au fost supuse procesului complet de tăbăcire;
                           
                        
                              —
                           
                           
                              pieilor în stare «wet blue»;
                           
                        
                              —
                           
                           
                              pieilor în stare «pickled pelts»;
                           
                        
                              —
                           
                           
                              pieilor în stare de «piei cenușărite» (tratament cu var nestins și în saramură cu un pH de 12-13 timp de cel puțin 8 ore).
                           
                        
            
                  B.
               
               
                  În domeniul de aplicare, astfel cum este definit la punctul A, dispozițiile prezentului capitol se aplică pieilor proaspete, refrigerate sau tratate.
                  În sensul prezentei decizii, se înțelege prin piei tratate pieile care:
                  
                              —
                           
                           
                              fie au fost uscate;
                           
                        
                              —
                           
                           
                              fie au fost tratate cu sare în stare uscată sau în saramură timp de cel puțin 14 zile înainte de a fi expediate;
                           
                        
                              —
                           
                           
                              fie au fost supuse timp de 7 zile unei tratări cu sare de mare la care s-a adăugat 2 % carbonat de sodiu;
                           
                        
                              —
                           
                           
                              fie au fost supuse unei uscări timp de 42 de zile la o temperatură de cel puțin 20 °C;
                           
                        
                              —
                           
                           
                              fie au fost conservate printr-un alt procedeu decât tăbăcirea, care trebuie stabilit în conformitate cu procedura prevăzută la articolul 18.
                           
                        
            II.   Schimburi intracomunitare
      
                  A.
               
               
                  Schimburile de piei proaspete sau refrigerate fac obiectul acelorași condiții de sănătate animală ca și cele aplicabile cărnii proaspete în conformitate cu Directiva 72/461/CEE.
               
            
                  B.
               
               
                  Schimburile de piei tratate sunt autorizate, cu condiția ca fiecare lot să fie însoțit de un document comercial prevăzut la articolul 4 alineatul (2) litera (a) ultima liniuță, atestând că:
                  
                              —
                           
                           
                              pieile au fost tratate în conformitate cu punctul I.B
                              și că
                           
                        
                              —
                           
                           
                              lotul nu a fost în contact cu un alt produs de origine animală sau cu animale vii care prezintă un risc de propagare a unei boli transmisibile grave.
                           
                        
            III.   Importuri
      
                  A.
               
               
                  Importurile de piei proaspete sau refrigerate sunt autorizate numai dacă provin dintr-o țară terță sau dintr-o parte a unei țări terțe din care importurile tuturor categoriilor de carne proaspătă din speciile corespunzătoare sunt autorizate în aplicarea legislației comunitare.
               
            
                  B.
               
               
                  Importurile de piei proaspete sau refrigerate trebuie să îndeplinească condițiile de sănătate animală care trebuie stabilite în conformitate cu procedura prevăzută la articolul 18 și să fie însoțite de certificatul de sănătate animală prevăzut la articolul 10 alineatul (2) litera (c).
               
            
                  C.
               
               
                  Importurile care provin din țările terțe enumerate în partea I din anexa la Decizia 79/542/CEE (2) de piei tratate sunt autorizate cu condiția ca fiecare lot să fie însoțit de un certificat al cărui model va fi stabilit de Comisie în conformitate cu procedura prevăzută la articolul 18, atestând că:
                  
                              (a)
                           
                           
                              fie
                              în cazul în care pieile provin de la animale originare dintr-o regiune dintr-o țară terță sau dintr-o țară terță care, în conformitate cu norma comunitară, nu face obiectul unor măsuri de restricție ca urmare a apariției unei boli transmisibile grave la care sunt sensibile animalele din specia respectivă, acestea au fost tratate în conformitate cu punctul I.B
                              sau
                              în cazul în care pieile provin din alte regiuni dintr-o țară terță sau din alte țări terțe, acestea au fost tratate în conformitate cu punctul I.B liniuța a treia și a patra
                              și
                           
                        
                              (b)
                           
                           
                              lotul nu a fost în contact cu un alt produs de origine animală sau cu animale vii care prezintă un risc de propagare a unei boli transmisibile grave.
                           
                        
            
                  D.
               
               
                  Cu toate acestea, pentru importurile din orice țară terță de piei de rumegătoare tratate în conformitate cu punctul I.B, care au fost izolate timp de 21 de zile sau au fost supuse unui transport de 21 de zile fără întrerupere, certificatul prevăzut la punctul C se înlocuiește cu o declarație care atestă sau dovedește că aceste cerințe au fost îndeplinite, al cărei model va fi stabilit de Comisie în conformitate cu procedura prevăzută la articolul 18.
               
            
   
      (1)  Se înțelege prin piei de ongulate învelișurile dermice ale ongulatelor.
   
      (2)  JO L 146, 14.6.1979, p. 15. Decizie, astfel cum a fost modificată ultima dată prin Decizia 94/59/CE a Comisiei (JO L 27, 1.2.1994, p. 53).”